**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2018 m. gruodžio 21 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Rokiškio rajono neįgaliųjų draugijos pirmininko 2018 m. gruodžio 6 d. prašymą, Rokiškio rajono savivaldybės taryba nusprendžia:

1. Perduoti laikinai, 10 metų, neatlygintinai valdyti ir naudotis 20,83 kv. m bendro ploto negyvenamąją patalpą – garažo boksą (unikalus Nr. 7393-0003-5034:0002), esantį Juodupės g. 24-2, Rokiškio m., Rokiškio rajono neįgaliųjų draugijai (kodas 173738368, buveinės adresas: Vytauto g. 25, Rokiškis) draugijos įstatuose nurodytai projektinei veiklai vykdyti.
2. Įgalioti Rokiškio rajono savivaldybės administracijos direktorę pasirašyti savivaldybės turto panaudos sutartį bei priėmimo ir perdavimo aktą.
3. Nustatyti kad šis sprendimas įsigalioja 2019 m. vasario 1 d.
4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt) .

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**DĖL SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS ROKIŠKIO RAJONO NEĮGALIŲJŲ DRAUGIJAI**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Suteikti Rokiškio rajono neįgaliųjų draugijai panaudos pagrindais laikinai neatlygintinai valdyti ir naudotis savivaldybei nuosavybės teise priklausančią negyvenamąją patalpą – garažo boksą.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Atsižvelgiant į Rokiškio rajono neįgaliųjų draugijos pirmininko prašymą, siūloma perduoti laikinai, 10 metų, neatlygintinai valdyti ir naudotis 20,83 kv. m bendro ploto negyvenamąją patalpą – garažo boksą (unikalus Nr. 7393-0003-5034:0002), esantį Juodupės g. 24-2, Rokiškio m. Rokiškio rajono neįgaliųjų draugijai (kodas 173738368, buveinės adresas Vytauto g. 25, Rokiškis) draugijos įstatuose nurodytai projektinei veiklai vykdyti.

Garažas yra šalia bendrijos veiklai naudojamų patalpų, kadangi bendrija praplėtė teikiamų paslaugų spektrą, suteiktos patalpos, esančios Vytauto g. 25, Rokiškio m., tapo ankštos, nebėra galimybės tinkamai sandėliuoti bendrijos veikloje naudojamo turto, taip pat būtų suteikta galimybė bendrijos naudojamą automobilį laikyti garaže.

Šiuo metu garažo boksą valdo Rokiškio rajono ligoninė, kuri neprieštarauja, kad šis turtas būtų perduotas Rokiškio rajono neįgaliųjų draugijai.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono neįgaliųjų draugija galės tinkamai laikyti draugijai priklausantį turtą;

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai galės dalyvauti Rokiškio rajono neįgaliųjų draugijos veikloje, pasinaudoti teikiamomis paslaugomis.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė